id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fi fr id id ms en en en en ms id ms en id ms ms ms ms nl id id pl id id ms id id sl ms ms ms ms ms ms ms uz id id ms id ms id id ms ms id ms ms id id ms id ms ms ms ms ms ms id ms ms ms id id id id ms ms ms en id es ms id es ms ms ms id id id ms ms ms en en en en en en en en id ms id id id en id id jv ms id id it es id id en id ms ms ms ms ms ms
Hidung Tersumbat Sering Mengganggu Anda? Apakah Puncanya?
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Punca-punca Hidung Tersumbat & Peranan Alat Semburan Hidung (Nasal Spray)
Ditulis oleh Asyikin Md Isa Disemak pada 3 minggu lalu
Disemak secara perubatan oleh Dr Zai Muhammad
Sesiapa sahaja boleh mengalami masalah hidung tersumbat. Jangan risau! Ada beberapa jenis ubat farmasi dan petua-petua yang boleh membantu mengatasi masalah hidung tersumbat.
Kekerapan berlakunya masalah hidung tersumbat
Hidung tersumbat ialah rasa sesak dan ketidakselesaan di dalam hidung. Masalah ini boleh berlaku untuk seketika atau berpanjangan, bergantung kepada puncanya 1.
Jangkitan seperti selesema, flu, sinusitis atau alahan merupakan antara faktor-faktor utama masalah hidung tersumbat berlaku. Perengsa seperti asap rokok atau asap kenderaan turut menjadi punca kepada masalah ini. Hidung tersumbat yang diakibatkan oleh perengsa boleh menyebabkan rinitis alahan atau rinitis bukan alahan 2.
Kesesakan hidung ialah tanda pertama yang menunjukkan badan sedang melawan jangkitan virus atau bakteria. Apabila masalah hidung tersumbat terjadi, anda boleh mengalami gejala-gejala lain seperti 3:
Kesukaran bernafas melalui hidung
Hingus mengalir daripada hidung atau hidung berair
Bayi yang mengalami gejala ini akan kurang menyusu.
Maksud alergi dan kaitannya dengan hidung tersumbat
Hidung tersumbat boleh terjadi akibat rinitis alahan atau rinitis bukan alahan.
Maksud alergi ialah apabila badan bertindak balas terhadap alergen – bahan yang boleh menyebabkan alahan. Contoh-contoh alergen ialah 4:
Debunga: Debunga yang dikeluarkan oleh tumbuh-tumbuhan mungkin masuk ke dalam hidung dan memulakan tindak balas alahan
Hama: Peralatan rumah yang mungkin mengandungi hama termasuk permaidani dan perabot
Kulat: Kulat mengeluarkan spora yang boleh mengakibatkan alahan
Bulu haiwan: Haiwan berbulu seperti kucing dan anjing boleh menjadi punca alahan bagi sesetengah individu
Kondisi ini berlaku apabila cecair terkumpul di dalam hidung dan menyebabkan keradangan seterusnya menjadi punca hidung tersumbat.
Keradangan juga boleh berlaku jika anda dijangkiti virus atau terdedah kepada 3,5:
Persekitaran: Tekanan, asap, bau cat atau makanan pedas
Ubat-ubatan: Ubat darah tinggi atau ubat tahan sakit
Hormon: Perubahan hormon semasa akil baligh atau kehamilan
Jangkitan: Jangkitan sinus (sinusitis) atau selesema
Adenoid membengkak: Adenoid ialah kelenjar yang terletak betul-betul di belakang saluran hidung dan berfungsi untuk memerangkap kuman
Kualiti hidup terjejas kesan daripada hidung tersumbat
Masalah rinitis bukan sesuatu yang serius. Meskipun begitu, rinitis akan menjejaskan kualiti hidup anda.
Hidung yang tersumbat boleh mengganggu tidur dan menyebabkan keletihan di siang hari 6.
Kanak-kanak pula boleh mengalami pernafasan tidak teratur, dengkuran dan apnea tidur obstruktif.
Secara tidak langsung, masalah ini akan menjejaskan prestasi pembelajaran atau produktiviti di tempat kerja.
Terdapat beberapa petua dan rawatan bagi masalah ini 1, 3, 7 . Pastikan saluran hidung dan sinus kekal lembap.
Ramai yang tersalah anggap bahawa udara kering membantu mengatasi masalah hidung berair. Namun yang demikian, udara kering sebenarnya memburukkan lagi keadaan ini.
Untuk memastikan saluran hidung sentiasa lembap, lakukan perkara-perkara berikut:
Gunakan humidifier untuk menambahkan kelembapan udara. Udara yang lembap dapat memecahkan lendir dan memberikan kelegaan
Mandi dengan air suam atau melakukan penyedutan wap (steam inhalation)
Minum air secukupnya. Air membantu menipiskan lendir dan meredakan rinitis
Semburan air garam (saline) dapat melembapkan saluran hidung dan membersihkan lendir
Letakkan tuala yang telah direndam dalam air suam pada muka. Langkah ini dapat melegakan ketidakselesaan dan membuka saluran hidung
Ketika tidur, pastikan bahagian kepala ditinggikan. Ini boleh melegakan masalah hidung tersumbat
Elakkan mandi di dalam kolam yang mengandungi air berklorin kerana boleh merengsakan saluran hidung
Terdapat beberapa jenis ubat tanpa preskripsi atau over-the-counter (OTC) yang dapat membantu meringankan gejala, seperti:
Anda sudah mengetahui maksud alergi yang menjadi punca hidung tersumbat. Jika ketidakselesaan hidung ini disebabkan oleh alahan, antihistamina ialah penawarnya.
Sesetengah antihistamina boleh membuatkan anda mengantuk. Oleh yang demikian, pastikan anda mengambilnya dengan berhati-hati. Jangan memandu setelah mengambil ubat ini.
Salap yang mengandungi kapur barus boleh melancarkan pernafasan. Sapu pada bahagian dada atau atas bibir. Terdapat juga jenis yang boleh dicampur dengan air suam dan disedut wapnya.
Alat semburan hidung bagi mencegah rinitis
Alat semburan hidung dapat membantu mengurangkan bengkak dan sumbatan di dalam hidung 8. Alat ini juga boleh mengekalkan kelembapan di dalam hidung dan mencegah jangkitan virus serta alahan.
Terdapat alat semburan hidung yang mampu mencegah dan mengurangkan tindak balas alahan, terutamanya yang disebabkan oleh debunga bawaan udara, hama atau bulu haiwan.
Selain itu, di dalam pasaran, terdapat alat semburan hidung yang tidak mengandungi bahan aktif atau pengawet. Alat ini juga dapat membantu mengekalkan kelembapan saluran hidung.
Alat semburan hidung yang memberi perlindungan sekurang-kurangnya 3 jam pastinya bermanfaat untuk melegakan gejala dan melindungi pengguna bagi tempoh yang lebih lama. Pastikan anda hanya membeli alat dengan ciri tersebut.
Kini anda sudah mengetahui maksud alergi, punca-punca ketidakselesaan hidung dan rawatan yang bersesuaian. Jika petua di atas tidak berkesan bagi mengatasi masalah hidung tersumbat, anda disarankan untuk mendapatkan konsultasi dan pemeriksaan lanjut daripada doktor yang bertauliah. Terus ke klinik atau hospital yang berhampiran sekiranya keadaan anda bertambah teruk sehingga menjejaskan aktiviti harian!
Hello Health Group tidak menawarkan nasihat perubatan, diagnosis atau rawatan.
Nasal Congestion. https://patient.info/ears-nose-throat-mouth/nasal-congestion. Accessed August 22, 2022.
Nasal congestion. https://www.mayoclinic.org/symptoms/nasal-congestion/basics/causes/sym-20050644. Accessed August 22, 2022.
Nasal Congestion. https://my.clevelandclinic.org/health/symptoms/17980-nasal-congestion. Accessed August 22, 2022.
Allergic rhinitis. https://www.nhs.uk/conditions/allergic-rhinitis/. Accessed August 22, 2022.
Nonallergic Rhinitis. https://my.clevelandclinic.org/health/diseases/17950-nonallergic-rhinitis. Accessed August 22, 2022.
Meltzer E. O. (2001). Quality of life in adults and children with allergic rhinitis. The Journal of allergy and clinical immunology, 108(1 Suppl), S45–S53. https://pubmed.ncbi.nlm.nih.gov/11449206/. Accessed August 22, 2022.
Stuffy or runny nose – adult. https://www.mountsinai.org/health-library/symptoms/stuffy-or-runny-nose-adult. Accessed August 22, 2022.
Nasal Sprays Work Best When You Use Them Correctly — Here’s How. https://health.clevelandclinic.org/how-to-use-nasal-spray/. Accessed August 22, 2022.
Tak Selesanya! Bagaimana Nak Atasi Hidung Tersumbat Sebelah?
Ini 7 Pantang Untuk Anda Yang Ada Masalah Sinus, Boleh Cuba Amalkan!
Ditulis oleh Asyikin Md Isa Disemak pada 3 minggu lalu
Disemak secara perubatan oleh Dr Zai Muhammad
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.